Document ID: /roh_data/filtered/fineweb-2-filterrobots_roh.jsonl.gz/28312

Il cussegl d'administraziun da la Migros ha elegì Fabrice Zumbrunnen che ha 47 onns. El è il pli giuven schef che la Migros ha gì enfin ussa ed el è il segund che deriva da la Svizra romanda. Zumbrunnen ha studegià economia da manaschi e sociologia. El è stà 16 onns schef da vendita e pli tard responsabel per marketing e logistica avant che vegnir directur.
Zumbrunnen remplazza Herbert Bolliger che va en pensiun la fin da l'onn suenter avair manà durant 13 onns la Migros.
RR novitads 16:00